

###### **A**

**MAGYARHONI FÖLDTANI TÁRSULAT**

# **HÍRLEVELE**

2021.

## **november – december**

### Letölthető:

[**http://foldtan.hu**](http://foldtan.hu)

adószámunk: **19815833-2-41**

|  |  |  |  |  |
| --- | --- | --- | --- | --- |
|  |  |  |  |  |
| EFG |  |  |  |  |

**A MAGYARHONI FÖLDTANI TÁRSULAT  
2021. november–december havi hírlevele**

|  |  |
| --- | --- |
| **SZERVEZETI ÉLET** |  |
| A 171. Rendkívüli Tisztújító Közgyűlésen megválasztott elnökség | **3** |
| Szervezeti egységek tisztújításának eredménye | **3** |
| Rövidített jegyzőkönyv az MFT elnökségének üléséről, 2021. 02. 17. | **4** |
| Rövidített jegyzőkönyv az MFT elnökségének online üléséről, 2021 05. 12.. | **5** |
| **PROGRAMOK IDŐRENDBEN** |  |
| **November 11–12.**  Miskolci Egyetem, Műszaki Földtudományi Kar, TEKH, MTA Miskolci Területi Bizottsága, MFT Észak-Magyarországi Területi Szervezet: Vizeink és a klímaváltozás **–** rövidkurzus, Miskolc | **8** |
| **November 12.**  Alföldi Területi Szervezet: NosztalGeo – Algyő | **9** |
| **November 12–14.**  Földtudományos forgatag – online | **11** |
| **November 17.**  Agyagásványtani Szakosztály, Ásványtani - Geokémiai Szakosztály, Tudománytörténeti Szakosztály: A 80 éves Nagy Béla köszöntése – Budapest | **11** |
| **November 19.**  Geomatematikai és Számítástechnikai Szakosztály: WebGEOMates – online | **12** |
| **November 19.**  Progeo Földtudományi Természetvédelmi Szakosztály: A Szakosztály új vezetőségének alakuló ülése – Budapest | **12** |
| **November 25.**  Miskolci Egyetem MFK Természeti Erőforrások Kutatása és Hasznosítása Szakkollégium, MFT Nyersanyagföldtani Szakosztálya: A só és a metán párhuzamos keletkezése – Miskolc | **14** |
| **November 25.**  MTA X Osztálya, GÁK FOA, BME Geotechnikai és Mérnökgeológia Tanszék, MFT Ásványtani- Geokémiai, Agyagásványtani, ill. Oktatási és Közművelődési Szakosztály: **Ásványtani, kőzettani és geokémiai felsőoktatási műhelyeink éves találkozója – Budapest** | **14** |
| **December 13.**  Ásványtani- Kőzettani- Geokémiai Szakosztály, Tudománytörténeti Szakosztály: évzáró ünnepi szakülés: Luigi Ferdinando Marsigli, az „ezerarcú” ember hazánkban | **15** |
| **BEHARANGOZÓ** |  |
| **2022. május 26–29.**  Lengyelország, Szentkereszt-hegység: 25. Magyar Őslénytani Vándorgyűlés 2022. | **15** |
| **EGYÉB PROGRAMOK** |  |
| From field geology to exonomic assessment - case studies on the bauxite: George Komlóssy | **16** |
| **PÁLYÁZATOK** | **17** |
| **FELHÍVÁS TÁRSULATI KITÜNTETŐ CÍMEK ADOMÁNYOZÁSÁRA** | **17** |
| **HÍREK – H2020 PROJEKTJEINK HÍREI** | **18** |

**FÁJDALOMMAL TUDATJUK, HOGY ÖRÖKRE ELTÁVOZOTT**

**Skultéti Ágnes**

1987 – 2021

**EMLÉKE SZÍVÜNKBEN ÉS MUNKÁIBAN TOVÁBB ÉL!**

|  |
| --- |
| **SZERVEZETI ÉLET** |

**A 171. Rendkívüli Tisztújító Közgyűlésen megválasztott elnökség**

**Elnök: M. Tóth Tivadar**

**Társelnökök: Geiger János, Haas János, Piros Olga, Zajzon Norbert**

**Főtitkár: Babinszki Edit**

**Titkár: Kovácsné Kis Viktória**

————————————————————————

**A Szervezeti egységek 2021. évi tisztújításának eredménye**

***Alföldi Területi Szervezet:*** **elnök**: **Pál-Molnár Elemér**, **titkár:** Radovics Balázs Géza,   
**Vezetőségi tagok:** Garaguly István, Kiss Balázs, Kiss Károly, Körmös Sándor, Szanyi János

***Budapesti Területi Szervezet/Általános Földtani Szakosztály***: **elnök**: **Maros Gyula**,t**itkár**: Botfalvai Gábor, **Vezetőségi tagok**: Fodor László, Héja Gábor Herkules, Karádi Viktor, Palotai Márton, Sztanó Orsolya

***Dél-Dunántúli Területi Szervezet***: **elnök:** **Hámos Gábor**, t**itkár:** Keresztény-Borbás Eszter,  
**Vetőségi tagok:** Benő Dávid, Kovács László, Sámson Margit, **Póttagok:** Máthé Zoltán,   
Halász Amadé

***Észak-Magyarországi Területi Szervezet***: **elnök**: **Hartai Éva**, t**itkár**: Móricz Ferenc  
**Vezetőségi tagok**: Bári Enikő, Latrán Béla, Leskó Máté Zsigmond, Mádai Ferenc,   
Németh Norbert

***Közép- és Észak-Dunántúli Területi Szervezet***: a tisztújítás folyamatban van

***Agyagásványtani Szakosztály:*** **elnök:** **Harman-Tóth Erzsébet**, **titkár:** Gelencsér Orsolya  
**Vezetőségi tagok:** Németh Tibor, Raucsik Béla, Sipos Péter, Weiszburg Tamás

***Ásványtani- Kőzettani és Geokémiai Szakosztály:*** **elnök: Pál-Molnár Elemér**,   
**titkár:** Molnár Kata, **Vezetőségi tagok:** Berkesi Márta, Harman-Tóth Erzsébet, Molnár Ferenc, Raucsikné Varga Andrea Beáta, Szabó Csaba

***Geomatematikai és Számítástechnikai Szakosztály***: **elnök:** **Fedor Ferenc**, **titkár:** Hatvani István Gábor, **Vezetőségi tagok:** Kovács József, Gulyás Sándor, Koroknai Zsuzsa,   
Erdélyi Dániel, Szatmári Gábor

***Mérnökgeológiai és Környezetföldtani Szakosztály:*** tisztújítás folyamatban van

***Nyersanyagföldtani Szakosztály***: **elnök: Holoda Attila**, t**itkár:** B. Kiss Gabriella  
**Vezetőségi tagok:** Bíró Lóránt, Jósvai József, Sőreg Viktor, Szilágyi Imre

***Oktatási-és Közművelődési Szakosztály:*** **elnök: Kóthay Klára, titkár: Mohr Emőke  
Vezetőségi tagok:** Raucsikné Varga Andrea, Gasparik Mihály, Harman Tóth Erzsébet, Kürthy Dóra, Prakfalvi Péter, Sütő László, Bodor Emese, Jánosi Melinda, Sági Tamás, Póttagok:Török Ákos, Kovácsné Kis Viktória

***Őslénytani- Rétegtani Szakosztály:*** **elnök: Főzy István, titkár: Szíves Ottilia,   
Vezetőségi tagok:** Botfalvai Gábor, Pálfy József, Virág Attila, Bosnakoff Mariann, Ősi Attila, póttagok: Karádi-Kapiller Viktor, Mohr Emőke

***ProGEO Földtudományi Természetvédelmi Szakosztály:*** **elnök**: **Szepesi János**,   
t**itkár**: Pál Márton, **Vezetőségi tagok**: Albert Gáspár, Halasi-Kovácsné Benkhard Borbála, Karancsi Zoltán, Soós Ildikó, Veres Zsolt  
**Póttagok**: Kürthy Dóra, Novák Tibor József, Sütő László

***Tudománytörténeti Szakosztály:*** **elnök:** **Kordos László**, **titkár:** Zsadányi Éva,   
**Vezetőségi tagok:** Hála József, Kecskeméti Tibor, Papp Péter, Tóth Álmos, Viczián István

————————————————————————

**Rövidített jegyzőkönyv a Magyarhoni Földtani Társulat elnökségének online üléséről**

**2021. július 21. 14.00 óra**

Jelen vannak: M. Tóth Tivadar elnök, Babinszki Edit főtitkár, társelnökök: Geiger János, Haas János, Piros Olga, Zajzon Norbert (később csatlakozott), titkár: Kovácsné Kis Viktória, EB elnök: Mádai Ferenc, IB elnök Miklós Dóra Georgina

**Napirend:**

1. Tájékoztatás a társulati szerződések, pénzügyek, aktuális feladatok átadás-átvételének későbbi időpontjáról.

2. Stratégiai terv és feladatok a 2021-2024 időszakra (pl. 2023. évben a Társulat 175 éves lesz, Magyar Földtanért Alapítvány megszüntetése)

3. Az első társelnök megnevezése

4. Az elnökség munkamegosztásának meghatározása

5. A Földtani Közlöny főszerkesztőjének, valamint a kiadási tevékenységért felelős koordinátor felkérése

6. Javaslat a Gazdasági Bizottság, az Alapszabály és Ügyrendi Bizottság, valamint FEB személyi összetételére.

7. Egyebek (pl a Közgyűlésen át nem vett kitüntetések, oklevelek átadásának  
 mikéntje)

A napirendet vezetőség előzetesen megkapta, és azt a jelenlévők egyhangúan elfogadták.

**Ad 1.**

Tájékoztatást az ügyvezető adott:

**A gazdasági áttekintés** az első fél évről: bevétel 15 millió, kiadás 9 millió, a jelenlegi mintegy 6 milliós eredmény az év végére lecsökken, mert az éves bevételek nagy része már beérkezett, a kiadások jó része pedig még ez után realizálódik.

**Hazai pályázati források**: NKA, NEA, MTA, összesen 7 pályázat.

**Három H2020 projektünk van**: REFLECT, CROWDTHERMAL, ROBOMINERS, valamit az **EIT ENGIE** projektje.

**Előttünk álló rendezvények:**

Őslénytani Vándorgyűlés, Ifjú szakemberek Ankétja, Hantken emlékülés,

Földtudományos forgatag, online,

**Ad. 2. Stratégiai feladatok**

Az előadóülések hibrid megrendezése online közvetítésse**l**

2023. évben a Társulat alapításának 175. éves jubileuma lesz, az előkészületeket meg kell kezdeni

Magyar Földtanért Alapítvány kezelésében lévő „alapítványi” források kezelése (Dank, Vendl)

Kitüntetések ügyrendjének további felülvizsgálata

**Ad 3.**

Az elnök első társelnöknek Piros Olgát javasolta, aki elvállalta a feladatot.

**Ad 4**

A napirendi pontot a szeptember 6-ra összehívott ülésre halasztották.

**Ad 5.**

**MFT EH16/2021.07.21.**  
A Társulat elnöksége a Földtani Közlöny főszerkesztői posztjára a 2021–2024. éves időszakra Sztanó Orsolyát kéri fel.  
Leadható szavazatok száma 6: igen: 6, nem: 0, tartózkodás: 0.

**Ad 6.**

**MFT EH17/2021.07.21.  
A Társulat elnöksége a Gazdasági bizottság elnöki posztjára a 2021–2024. éves időszakra Sőreg Viktort, a bizottság további tagjainak Kovács Lászlót és Krivánné Horváth Ágnest kéri fel.  
Leadható szavazatok száma 6: igen: 6, nem: 0, tartózkodás: 0.**

**MFT EH18/2021.07.21.  
A Társulat elnöksége az Alapszabály és Ügyrendi Bizottság elnöki posztjára a 2021–2024. éves időszakra Bodor Emesét kéri fel.  
Leadható szavazatok száma 6: igen: 6, nem: 0, tartózkodás: 0**.

A FEB elnökség által delegált tagjának megnevezését a szeptember 6-ra összehívott ülésre halasztották,

**Ad 7. Egyebek:**

A közgyűlésen át nem vett kitüntetések átadására a Kőzettani Vándorgyűlésen és a Nosztalgeon kerül sor.

kmf

a jegyzőkönyvet készítette: Krivánné Horváth Ágens

————————————————————————

**Rövidített jegyzőkönyv a Magyarhoni Földtani Társulat elnökségének online üléséről**

**Időpont:** 2021. szeptember 6. 15.00 óra

**Helyszín:** Join Zoom Meeting  
[https://us06web.zoom.us/j/88474903531?pwd=WTRPOXNGaHF4cmR3YlNYVGxOYkMrUT09](https://www.google.com/url?q=https://us06web.zoom.us/j/88474903531?pwd%3DWTRPOXNGaHF4cmR3YlNYVGxOYkMrUT09&sa=D&source=calendar&usd=2&usg=AOvVaw1btGc3JXXxmCixVQYdLGlb)  
Jelen vannak: M. Tóth Tivadar elnök, Babinszki Edit főtitkár, társelnökök: Geiger János, Haas János, Piros Olga, Zajzon Norbert, titkár: Kovácsné Kis Viktória, EB elnök: Mádai Ferenc, IB elnök Miklós Dóra Georgina, meghívottak: Főzy István, Palotás Klára, Host: Hatvani István

**Napirend:**

1. Tájékoztató az MFT aktuális ügyeinek átadás/átvételéről – M. Tóth Tivadar
2. Tájékoztatás a Gazdasági Bizottság, az Alapszabály és Ügyrendi Bizottság, a FK. főszerkesztő felkéréséről, valamint a FEB összetételéről: *(GB: Sőreg és Kovács L. elfogadta. ASZÜB: Bodor Emese elfogadta a felkérést az elnöki posztra, tagnak javasolta: Mohr Emőkét és Segesdi Martint, (az ő felkérésük még nem történt meg) - megkezdték a munkát. FEB: Cserny T. Unger Zoltánt javasolta, ha nem vállalja, Hámor Tamást. Az ő felkérésük még nem történt meg. FK. nyelvi lektorálás*– Krivánné
3. Az ügyrend aktualizálása – M. Tóth Tivadar *(beemelni Piros Olga aláírási jogát, utalványozási összeghatárok áttekintése)*
4. Hantken rendezvény aktualitásai – Palotás Klára, M. Tóth Tivadar (*helyszín, megrendezés módja, NKA szerződésmódosítás, abstractkötet*)
5. Földtudományos forgatag szervezése – Krivánné
6. Tájékoztatás az át nem vett kitüntetésekről (*Mádlné Sz. Judit kitüntetése nincs még rendezve: a MHT Vándorgyűlése online lesz, a FAVA megrendezése is kérdéses*). *A többieké rendben: Milota, Tari, Sztanó a NosztalGeo-n kapja meg)*
7. Stratégiai feladatok:   
   a) előkészületek az előadóülések online közvetítésére – Geiger János  
   b) területi szervezetek tevékenységének motiválása bankszámlával – M. Tóth Tivadar  
   c) a kőzettan beemelése a szakosztályok sorába/nevébe: Lukács Réka levele – M. Tóth Tivadar  
   d) 175. éves Társulati ünnepség (Papp Gábor felkérése) – Krivánné  
   e) tájékoztatás az MFA banki ügyeiről – Krivánné, Vendl, Dank díjak– M. Tóth Tivadar  
   f) HUNGEO 2022?  
   g) 2022. Nemzetközi Jura konferencia – Főzy István?

8. Egyebek

**Ad 7/g**

Főzy I. tájékoztatott: a 2022. Jura világkonferencia 16 év után lesz újra Európában, főszervezők, Pálfy József, Főzy István, a szervező cég a Diamond Congress. Cél a jelenléti rendezvény megszervezése, a helyszín a Danubius Hotel Hélia. Az első körlevelet kiküldték, kb. 200 fő résztvevőre számítanak.

**Ad 1**.

Az MFT aktuális ügyeinek átadás-átvétele rendben megtörtént, a dokumentumokat az elnökség tagjainak az ügyvezető tájékoztatásként elküldi.

**Ad 2.**

Sőreg Viktor és Kovács László elfogadta a Gazdasági bizottsági felkérést. ASZÜB: Bodor Emese elfogadta a felkérést az elnöki posztra. A bizottság tagjai: Mohr Emőke és Segesdi Martin

**Határozat MFT EH19/2021.09.06.**

**Az alapszabály és ügyrendi bizottság korábban felkért elnöke Bodor Emese mellé tagnak Mohr Emőkét, és Segesdi Martint kéri fel az elnökség.**

**Leadható szavazatok száma 7: igen: 7, nem: 0, tartózkodás: 0**

**Határozat MFT EH20/2021.09.06.**

**A FEB elnökség által delegált tagjának Unger Zoltánt kéri fel az elnökség.**

**Leadható szavazatok száma 7: igen: 7, nem: 0, tartózkodás: 0**

**Ad 3.**

Az első társelnök az utalványozási felkérést elfogadta.

**Határozat MFT EH21/2021.09.06.**

**Azt első elnök, Piros Olga utalványozási jogát 500.000.- Ft-ban állapította meg az elnökség.**

**Leadható szavazatok száma 7 igen: 6, nem: 0, tartózkodás: 1**

**Ad 4.**

Hantken jubileumi rendezvény, szeptember 23, helyszín az MBFSZ Díszterme.

Az NKA támogatás felhasználására szerződésmódosítás szükséges: catering, kiadvány, digitális dokumentáció, ismeretterjesztő kisfilm, illetve határidő módosítást (6 hónap) kell kérni.

Ismeretterjesztő film készítése.

Babinszki Edit javaslata: 3 db 3 perces kisfilm, Hantken életéből és munkásságából kiindulva, amely megmutatja a földtan és a paleontológiai kutatások hasznát, szépségét, és azt, hogyan kapcsolódik a jelenkor környezeti, gazdasági kérdéseihez. A filmek pontosabb témáit a rendezvény után határozzák meg.

**Ad 5.**

Földtudományos forgatag online. A 2019. évi kiállítók közül többen jelentkeztek előadásokkal, filmekkel. A technikai lebonyolítás, informatikai megoldás meg nem kidolgozott. Az elnök a forgatag megnyitására 4-6 perces bevezető filmet vállal, a Szegedi Egyetem Médiatanszékének segítségével megoldják.

**Ad 6.**

Tari Gábor, Sztanó Orsolya és Milota Katalin a 2021. évi Nosztalgeo rendezvényen veszi át a kitüntetését. Minthogy a Nosztalgeo témájába vág Mádlné Szőnyi Judit kutatási területe, az elnök meghívja őt a rendezvényre, hogy az ő kitüntetését is ott lehessen átadni.

Ad 7.

1. előadások online közvetítése és későbbi elérhetősége a honlapon. Geiger J.

**Határozat MFT EH22/2021.09.06.**

**Tekintettel arra, hogy ez évi további programjaink igénylik az online közvetítést biztosító rendszer működtetését, a rendszer beruházását meg kell kezdeni.**

**Leadható szavazatok száma 7: igen: 7, nem: 0, tartózkodás: 0**

**Határozat MFT EH23/2021.09.06.**

**Az elnökség felkéri a jelenlegi portálszolgáltatót (Intercomp kft), hogy kezdje meg későbbiekben rögzítendő előadásanyagok, konferenciák hozzáférhetősége informatikai hátterének kidolgozását.**

**Leadható szavazatok száma 7: igen: 7, nem: 0, tartózkodás: 0**

7 b) A Közép és Észak-Dunántúli területi szervezet tevékenységének felélesztése érdekében az elnök tett javaslatot, egy Mangán-szimpózium online megszervezéséről 2022. év tavaszán. Néhány fiatal kollégának javasolt a Budapesti Területi Szervezetből átjelentkezni a KÉD-be.

A területi szervezetek aktivitását önálló bankszámla megnyitásával javasolja ösztönözni az elnök. Erről a kibővített elnökségi, illetve Választmányi ülésen fognak tárgyalni.

7c). A „Kőzettan” jelenleg nincs benne egy szakosztály nevében sem, a megjelenésre vonatkozóan Lukács Réka írt kezdeményező levelet.

**Határozat MFT EH24/2021.09.06.**

**Az Ásványtani- Geokémiai Szakosztály nevét az elnökség Asványtani-Kőzettani- és Geokémiai Szakosztályra módosítja. Az elnökség határozatát az ügyrend szerint a Választmány hagyja jóvá, őszi ülésén.**

**Leadható szavazatok száma 7: igen: 7, nem: 0, tartózkodás: 0**

7d) A Társulat 2023. évben esedékes 175. éves jubileumára a tudománytörténeti összefoglaló megírására Brezsnyánszky Károlyt kell megkérdezni, hogy elvállalná-e a feladatot.

7e) Az MFA képviselőinek banki én-azonosítása megtörtént.

7f) A HUNGEO 2022. évben való megrendezéséről koratavasszal lehet dönteni a járványhelyzet akkori állást figyelembe véve.

Az elnökség megállapodott abban, hogy a pénzjutalommal járó kitüntetések ügyrendjét (Dank, Szepesházy, Vendl), egyben kell átdolgozni.

kmf

A jegyzőkönyvet készített, Krivánné Horváth Ágnes

|  |
| --- |
| **PROGRAMOK IDŐRENDBEN** |

**November 11–12. (csütörtök–péntek)**

Miskolc, Miskolci Egyetem A1 épület VII előadó A1/102-103.

MISKOLCI EGYETEM, MŰSZAKI FÖLDTUDOMÁNYI KAR, TERMÉSZETI ERŐFOR­RÁSOK KUTATÁSA ÉS HASZNOSÍTÁSA SZAKKOLLÉGIUM, MTA MISKOLCI TERÜLETI BIZOTTSÁGA, MFT ÉSZAK-MAGYARORSZÁGI TERÜLETI SZERVEZET

**Vizeink és a klímaváltozás  
c.** rövidkurzus

10.00 – 10.50: **Szűcs Péter** egy. tanár: Szélsőséges időjárási viszonyok hatásai a hidrológiai ciklusra

10.50 – 11.40: **Lengyel György** egy. docens: Jégkorszakból a jelen felé – klímatörténet a paleolitikumban

*11:40 –12:00: Kávészünet*

12.00 – 12.50: **Lénárt László** c.egy. tanár: A klímaváltozás nyomon követése, az előrejelzések pontosításának lehetősége a Bükki Karsztvízszint Észlelő Rendszer adatai alapján

12.50 – 13.40: **Zákányi Balázs** egy. docens: Felhagyott szénhidrogén kutak újrahasznosítási lehetőségei

*13.40 – 14.20: Ebédszünet*

14.20 – 15.10: **Kovács Attila** tudományos főmunkatárs: A klímaváltozás hatásainak előrejelzési lehetőségei modellvizsgálatokkal

15.10 – 16.00: **Csaba Ilyés** tudományos segédmunkatárs: Talajvízszint változások az Alföldön

16.00 – 16.50: **Gábor Nyíri** PhD hallgató: Felszínalatti hulladékhő tárolás és hőtranszport modellek

\*Az előadások 45 percesek, melyet 5 perc vita követ.

A részvétel ingyenes, de regisztráció szükséges az alábbi űrlap kitöltésével, 2021. november 2-ig:

[**https://forms.gle/pn6JNEAmtcxijHBV8**](https://forms.gle/pn6JNEAmtcxijHBV8)

**A következő napon, 2021. 11.12-én a TEKH egy egész napos autóbuszos terepgyakorlato**t szervez Dr. Lénárt László vezetésével a Bükk hegységbe. Erre is a regisztrációs lapon lehet jelentkezni.

Részletes információt a regisztrált résztvevők számára küldünk november 2-át követően.

Mikita Viktória, Földessy János (TEKH)

————————————————————————

**November 12. (péntek)**

Algyő  
ALFÖLDI TERÜLETI SZERVEZET

**NosztalGEO 2021**

***„Cseppfolyós Alföld – minden cseppje kincs”***

Hirdetjük, hogy az MFT Alföldi Területi Szervezete személyes jelenlét mellett megrendezi a NosztalGEO–t, immár kilencedik alkalommal. A területi szervezet vezetősége folyamatosan figyelemmel kíséri az egészségügyi állapotokat és döntését az aktuális helyzet ismeretében hozta meg. Korlátozások bevezetése esetén az esetleges/szükséges változásokról körlevélben fogunk értesítést küldeni.

A rendezvény szakmai tartalmáról: Az elmúlt esztendők során szinte hullámvasúton ülve fel, le- jártunk a geológiai időben és egységekben. „Fentről” eljutottunk az aljzatig, majd a legutóbbi alkalommal ismét „megfiatalodva” a negyedidőszak képződményeivel, elméleti és gyakorlati lehetőségeivel foglalkozott a szakmai nap a bemutatott előadásokon keresztül.

A kilencedik alkalommal megrendezésre kerülő rendezvény a „Cseppfolyós Alföld – minden cseppje kincs” címet kapta. A nap szakmai programja az Alföld fluidumaihoz kapcsolódik, legyen szó akár szénhidrogénekről, akár felszín alatti vizekről. A szénhidrogének kutatása és bányászata az országban és így az Alföldön is immár igen érett fázisában van, így esetükben fokozottan igaz a „minden cseppje kincs” kifejezés. Szintúgy igaz ez a felszín alatti vizekre, melyek mind a napi vízfelhasználásban, mind pedig a hő és energiatermelésben egyre jelentősebb szerepet játszanak.

A rendezvény délelőtti programja a szénhidrogénekről, a délutáni szekció pedig a felszín alatti vizekről fog szólni. A két programrészt a rendezvény emblematikussá vált programjával, vagyis a halászlé, túróscsusza ebéddel fogjuk összekötni.

A szakmai tartalom mellett továbbra is nagyon fontos célnak tartjuk a találkozás lehetőségének biztosítását a földtudomány területén együtt dolgozó kollégák számára, összehozni a "már régóta fiatal" kollégákat egymással és a "még nem olyan régóta fiatal" szaktársakkal. Nagyrészt ez az oka annak, hogy a személyes jelenlétet részesítjük előnyben a rendezvény hirdetése és megrendezése során. A Társulat által biztosított eszközökkel ugyanakkor várhatóan lehetőséget fogunk teremteni arra, hogy online módon, vagy felvételről utólag is követhető legyen a szakmai nap programja. Ennek lehetőségéről és formájáról még fogunk értesítést adni.

Kérjük és bátorítjuk az érdeklődő tagtársakat, hogy a szervezők munkájának támogatására – hasonlóan az előző évekhez – részvételi szándékuk megerősítéseként **regisztráljanak a rendezvényre** a körlevél alján található e-mail címeken (nem szeretnénk például a beérkezett regisztráció alapján alul becsülni a halászlé mennyiségét, ami bizonyára érzékenyen érintené a Tisztelt résztvevőket). A rendezvényre a jelentkezés határideje október 29, péntek.

**Időpont:** 2021. november 12. (péntek), 10 óra

**Helyszín: Algyő, Faluház**, 6750, Búvár utca 5.

**Részvételi díj, regisztráció:**

Részvételi díj továbbra sincs, regisztráció viszont szükséges az alábbi elérhetőségeken:

Kiss Károly, titkár: [**karolykiss2@gmail.com**](mailto:raucsikvarga@geo.u-szeged.hu)**;**

Szanyi János, elnök:[**szanyijani.szeged@gmail.com**](mailto:szanyijani.szeged@gmail.com)**,** Kiss Balázs: [**BaKiss@mol.hu**](mailto:BaKiss@mol.hu).

A rendezvény lebonyolításához anyagi támogatást, cégektől, magánszemélyektől, szerveze­tektől fogadunk. Az Alföldi Területi Szervezet (al)számla száma: **10200201-28610746-00000000.**

**Az előadói nap programja:**

10:00 – 10:10: **Köszöntő**

10:10 – 10:35: **Lemberkovics Viktor, Kiss Károly** (ME, AFKI), **Váry Miklós** (Olajipari Múzeum), **Kiss Balázs** (MOL Nyrt.), **Kovács Gábor** (MBFSZ): „A jó a rossz és a csúf” – szemelvények a Kárpát-medence szénhidrogén kutatásának múltjáról, jelenéről és jövőjéről

10:35 – 11:00: **Uhrinyiné Gergely Eszter** (MOL Nyrt.): Mi lesz veled kutatás? Gondolatok a gazdasági környezet változása kapcsán

11:00 – 11:20: **Kitüntetések átadása**

*11:20* – *11:40:* *Kávészünet*

11:40 – 12:05: **Tari Gábor** (ÖMV): Alpi takarók a Pannon medence alatt: mindent megkutattunk már?

12:05 – 12:30: **M.Tóth Tivadar** (SZTE): Repedezett fluidumtárolók hidrodinamikai értékelése – a kúthidraulikai és DFN modellek kapcsolt kiértékelésének lehetőségei

12:30 – 12:55: **Garami László** (MOL Nyrt.): Carbon capture and sequestration - Fókuszban a tároló értékelés

*12:55* – *14:00:* *Ebéd (halászlé, túrós csusza)*

14:00 – 14:25: **Szanyi János** (SZTE), **Nádor Annamária** (MBFSZ), **Madarász Tamás** (ME): Geotermia az elmúlt 150 év tükrében

14:25 – 14:50: **Hana ben Mahrez, Márton Patrícia, Márton Béla, Szőnyi Judit,   
Sztanó Orsolya**: Pannóniai delta és folyóvízi képződmények hidrosztratigráfiai egységei az Alföldön: szeizmikus geomorfológia és lyukgeofizikai adatok a hidro­geo­lógiai modellezés szolgálatában

14:50 – 15:15: Előadó egyeztetés alatt: Geotermikus energia hasznosítás kockázatkezelésének hazai és nemzetközi lehetőségei

*15:15* – *15:25: Kávészünet*

15:25 – 15:50: **Kóbor Balázs** (SZETÁV): A szegedi geotermikus távhőrendszer – Mire lehet képes a geotermia a távhőellátásban

15:50 – 16:15: **Fedor Ferenc, Koroncz Péter, Magyar Gábor** (Geochem-Mecsekérc):Homokkőbe történő vízvisszasajtolást támogató laboratóriumi vizsgálatok

16.15 Az előadói nap vége

————————————————————————

**November 12–14. (péntek–vasárnap) 9.00–18.00 óra**

**Földtudományos forgatag**

A járványhelyzet miatt a Földtudományos forgatag az online térben érdekes kerekasztal beszélgetésekkel, ismeretterjesztő előadásokkal és filmekkel mutatja be a földtudományok aktuális kérdéseit.

**Ízelítő a programból:**

**2022. Év ásványa, ősmaradványa és ásványkincse** – bemutatjuk a szavazás nyerteseit  
**Kerekasztal beszélgetéseink témája**  
– **a kőbe zárt ősmaradványok, a megismerés nehézségeiről**

**– a jövő bányászata**

**– a geotermia**

**– a barlangok gyógyhatásai**

**– vulkánok**

**– világhírű földtani szelvények Magyarországon**

**–** Utazás a Föld körül, avagy kinek valók a földtudományok? Lányoknak vagy fiúknak?

**Előadások:**   
– Legendás ősmaradványok  
– **Geokéktúra - Az Országos Kéktúra mesélő kövei  
– Földrengések világszerte és hazánkban – hol mennyire vagyunk biztonságban?**

**–** Macskaköveken a Novohrad-Nógrádi geopark területén

**–** Vajon mi áramlik a talpunk alatt? A felszín alatti vízáramlásról röviden, egy geofizikus szemüvegén keresztül

**–** Az éghajlatváltozás tudományos kérdései   
**–** Mikroklíma mérések az Egri és Tokaji borvidéken  
**–**Mikrobák szerepe a mangán és vasércesedésekben

És még sok érdekes film, előadás, beszélgetés

A részletes programot a későbbiekben, a honlapon tesszük közzé.

————————————————————————

**November 17. (szerda) 14.00 óra**

MBFSZ Rónai-terem, 1143 Budapest, Stefánia u. 14. I. em.

AGYAGÁSVÁNYTANI SZAKOSZTÁLY, ÁSVÁNYTANI-KŐZETTANI-GEOKÉMIAI SZAKOSZTÁLY, TUDOMÁNYTÖRTÉNETI SZAKOSZTÁLY

**A 80 éves Nagy Béla köszöntése**

**Program**

Sok születésnapokat! (Széki népdal, felvételről)

*G. E. Lessing: A természetnek három országa* (Elmondja: Tóthné Makk Ágnes)

**Zajzon Norbert**: Nagy Béla ásványtani munkássága

**Tóth Álmos**: Nagy Béla tudománytörténeti munkássága

*Berda József: Börzsönyi elmélkedés* (Elmondja: Tóthné Makk Ágnes)

**Batizi Zoltán:** Az "aranyborjú" feje és Nagybörzsöny -- Egy börzsönyi bányásztelepülés évszázadai

*Arany János: Élj soká!..*. (Elmondja: Tóthné Makk Ágnes)

**Krolopp Endréné**: Az ünnepelt köszöntése az egyetemi évfolyamtársak nevében

**Hála József**: Az ünnepelt köszöntése a munkatársak és a barátok nevében

Boldog születésnapot! (Felvételről)

Koccintás, baráti beszélgetés.

Részvételi szándékát szíveskedjék Hála József szakosztályelnöknél jelezni: [jozsefhala@gmail.com](mailto:jozsefhala@gmail.com)

———————————————————————

**November 19. (péntek) 8.45 óra**

GEOMATEMATIKAI ÉS SZÁMÍTÁSTECHNIKAI SZAKOSZTÁLY

### ****WebGEOMates '21 online konferencia****

Az MFT Geomatematikai és Informatikai Szakosztálya fiatal kutatóknak tart online konferenciát környezeti adatok elemzése témakörében 2021.11.19-én. A konferencia [programja és az előadások kivonatai itt olvashatók](https://drive.google.com/file/d/1Ex_UYVr4JlbmfUNE3O_TVSbXYsWQflT9/view?usp=sharing). Mivel nagy hangsúlyt szeretne fektetni a vezetőség a szakmai vitára, így fokozottan várunk minden érdeklődőt, minden érintett szakterületről.

A konferencia Zoom-on lesz megtartva itt:

<https://us06web.zoom.us/j/89267451251?pwd=dDFxeU5EZWFTUXBUUXFaNER5Z00rZz09>

Meeting ID: 892 6745 1251

Passcode: 757702

|  |  |  |
| --- | --- | --- |
| Fedor Ferenc  elnök (MFT szakosztály) | Kovács József elnök (MTA szakbizottság) | Hatvani István titkár |

———————————————————————

**November 19. (péntek) 13.00 óra**  
ELTE Lágymányos, Északi épület, 7.55-ös terem, 1117 Bp., Pázmány Péter sétány 1/a  
valamint online  
PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Progeo Földtudományi Természetvédelmi Szakosztály új vezetőségének alakuló ülése**

Az alakuló és előadóülés napirendje:

– az új vezetőség bemutatkozása,

– Szepesi János szakosztályelnök összefoglalója az elmúlt ciklusban végzett   
 tevékenységekről, valamint a további tervekről;

– Horváth Gergely tiszteleti elnök előadása 'Kínai geoparkok' címmel.

Az eseményre mindenkit szeretettel várunk, az on-line elérhetőséggel pedig a későbbiekben jelentkezünk.

———————————————————————

**November 25. (csütörtök) 14.00 óra  
Miskolci Egyetem, A1 épület VI. előadó**

MISKOLCI EGYETEM MFK TERMÉSZETI ERŐFORRÁSOK KUTATÁSA ÉS HASZNOSÍTÁSA SZAKKOLLÉGIUM, MFT NYERSANYAGFÖLDTANI SZAKOSZTÁLYA

**A só és a metán párhuzamos keletkezése**

szerzők: **Zoltán Unger PhD** (ELTE, Savaria Egyetemi Központ, BDPK Földrajz Tanszék, AAPG Visiting GeoScientist),   
**David LeClair (**Oil&Gas Central Development, Budapest, Magyarország)

Az előadás magyar nyelvű, hossza 60 perc.

**A részvétel ingyenes, de regisztrálni kell az alábbi űrlapon, november 17-ig:** [**https://forms.gle/L7H1Nh94n9sWaWRe9**](https://forms.gle/L7H1Nh94n9sWaWRe9)

További információt a regisztrált résztvevőknek e-mailen küldünk.

————————————————————————

**November 25–26. (csütörtök–péntek)**  
Budapesti Műszaki és Gazdaságtudományi Egyetem (BME), Építőmérnöki Kar, Geotechnikai és Mérnökgeológia Tanszék, 1111 Budapest, Műegyetem rkp. 3.

MTA FÖLDTUDOMÁNYOK OSZTÁLYA, GEOKÉMIAI, ÁSVÁNY- ÉS KŐZETTANI TUDOMÁNYOS BIZOTTSÁGÁNAK FELSŐOKTATÁSI ALBIZOTTSÁGA (MTA GÁK FOA), BME, ÉPÍTŐMÉRNÖKI KAR, GEOTECHNIKAI ÉS MÉRNÖKGEOLÓGIA TANSZÉK, MFT ÁSVÁNYTAN-GEOKÉMIAI, AGYAGÁSVÁNYTANI, ILLETVE OKTATÁSI ÉS KÖZMŰVELŐDÉSI SZAKOSZTÁLYAI

**Ásványtani, kőzettani és geokémiai felsőoktatási műhelyeink éves találkozója**

**Előzetes program**

**November 25. (csütörtök) délután (kb. 14.00 – 18.00)**

(elnök: **Török Ákos**, DSc, vendéglátó egyetem házigazdája)

Megnyitó köszöntések

***A házigazda műhely részletes bemutatkozása.***  
(A részletes program legkésőbb november elején kerül fel az MTA és az MFT honlapjára, az eseménynaptárba.)  
este: szakmai vacsora (önköltséges)

**November 26. (péntek) délelőtt (kb. 9.00 – 12.00)**

***Felsőoktatási pillanatfelvétel:***

***Mit adott nekünk a koronavírus? Oktatásmódszertani kényszerfejlődés az elmúlt másfél évben.***

elnök: **Kovács János**, PhD, MTA GÁK TB FOA alelnök

Országos körkép, valamennyi résztvevő intézmény beszámolói alapján

***Szoft kompetenciák a képzésben - milyen a "T-shaped professional" diák?***

elnök: **Mádai Ferenc**, DSc, MTA GÁK TB FOA elnök

***Társadalmi kapcsolatok – közoktatás, versenyek, hallgatói utánpótlás***

elnök: **Raucsikné Varga Andrea** PhD, MTA GÁK TB FOA alelnök

Intézményi és országos mozgalmak, valamennyi résztvevő intézmény beszámolói alapján

**Zárszó**

————————————————————————

**December 13. (hétfő) 14.00 óra**

MBFSZ Könyvtár, 1143 Budapest, Stefánia u. 14. I. em.

ÁSVÁNYTANI-KŐZETTANI-GEOKÉMIAI SZAKOSZTÁLY, TUDOMÁNYTÖRTÉNETI SZAKOSZTÁLY

**Évzáró ünnepi szakülés  
Luigi Ferdinando Marsigli, az "ezerarcú"  ember hazánkban**

**Tóth Anna**: L. F. Marsigli és a föld alatti Magyarország felfedezése

**Papp Gábor**: L. F. Marsigli Magyarországról szóló művének földtani vonatkozásai

Kérjük a résztvevőket, hogy – lehetőség szerint – egy kis enni- és innivalóval tegyék hangulatosabbá év végi ünnepi összejövetelünket!

|  |
| --- |
| **BEHARANGOZÓ** |

**2022. május 26–29. (csütörtök–vasárnap)**

Lengyelország, Szentkereszt-hegység

ŐSLÉNYTANI- RÉTEGTANI SZAKOSZTÁLY

**25. Magyar Őslénytani Vándorgyűlés 2022**

**Kedves Kollégák!**

A 2022. évi Magyar Őslénytani Vándorgyűlést Lengyelországban, a Szentkereszt-hegységben rendezzük meg 2022. május 26–29 között.A rendezvény helyszíne a Chęciny-i Geológiai Bázis lesz. A helyszínről további részletek itt: <https://www.eceg.uw.edu.pl/en/>

A magyar paleontológusok éves találkozójára szeretettel hívunk mindenkit, aki kutatási eredményeit előadás vagy poszter formájában be kívánja mutatni, és természetesen mindenkit, akit érdekel az őslénytan. A program rendhagyó módon négy napos lesz, mely a két teljes napot igénybe vevő buszos oda- és hazaút mellett egy előadási napból (péntek) és egy terepi napból (szombat) áll majd. A leutazás csoportosan, busszal történik. A kiránduláson a rendkívül változatos földtani felépítésű Szentkereszt-hegység késő prekambriumi/paleozóos, 560-250 millió év közti rétegsorát tekinthetjük meg lengyel kollégák vezetésével. Az összes tervezett megállót tartalmazó terepbejárás kb. 160 km hosszú, minden megállónál engedélyezett a fosszíliák – többek között trilobiták és graptoliták – gyűjtése, melyre idén nagy hangsúlyt fektetünk.

A buszon lévő férőhelyek száma korlátozott. A buszt a jelentkezés sorrendjében töltünk fel!

**A rendezvény teljes költsége (utazás, szállás és teljes ellátás, terepi program) várhatóan 75.000,-Ft körül lesz.** Ezt az összeget érdemben csökkenthetjük, ha sikeresen pályázunk a Nemzeti Kulturális Alapnál. Az NKA évek óta támogatja a vándorgyűlést.. **A teljes részvételi költséget mindenkinek egyénileg, előre kell utalni a lengyel fél részére, melynek pontos összegéről és határidejéről külön értesítést küldünk a jövő év elején.**

Az előadások hosszát idén is a résztvevők száma határozza meg: 15-20 perc áll majd az előadók rendelkezésre. Az idén is folytatnánk a *szóbeli poszterbemutatás* korábban elindított hagyományát, melynél kérjük a poszter szerzőjét, hogy 2-5 percben, a posztere mellett állva szóban is mutassa be munkáját.

Amennyiben bármilyen kérdése van a rendezvénnyel kapcsolatban, kérjük, forduljon a szakosztály titkárához (Szives Ottília, [sziveso@nhmus.hu](mailto:sziveso@nhmus.hu), telefon: 06208080958).

Minden őslénytan iránt érdeklődőt szeretettel várunk!

|  |
| --- |
| **EGYÉB PROGRAMOK** |

**From field geology to exonomic assessment - case studies on the bauxite**

Hybrid short course series by  
**George KOMLÓSSY**, Ph.D.

**27 October 2021**, 16.00 PM EEST: Babeș–Bolyai University, Cluj, Romania: Origin and field geology of bauxite

**6 November 2021**, 15.00 PM CEST: University of Miskolc, Hungary: Exploration methods for bauxite ores

**9 December 2021**, 15.00 PM CEST: Eötvös Loránd University, Budapest, Hungary: Economic assessment of bauxite ores

**The shortcourse will be hybride, online and offline participation is both possible. The participation is free, but registration is required, through the following registration form until 10 November 2021:**

[**https://forms.gle/o6Gsf7KPFDxNkxcn8**](https://forms.gle/o6Gsf7KPFDxNkxcn8)

Further information will be sent for registered participants.

|  |
| --- |
| **PÁLYÁZATOK** |

**Pályázati felhívás a  
KRIVÁN PÁL ALAPÍTVÁNYI EMLÉKÉREM  
elnyerésére**

Az Emlékérem elnyerésére **geológiai tárgyú diplomamunkával** lehet pályázni. Pályázatát bármely egyetemen geológiai tárgyú MSc diploma­munkát benyújtó társulati tag hallgató beadhatja állampolgárságtól függetlenül.

**Benyújtási határidő**: **2021. november 15.**

A diplomamunka elektronikus verzióját a Társulat titkárságára kell eljuttatni november 15-ig, a társulat honlapjáról letölthető adatlappal együtt.

A pályázat részletes feltételeit az Emlékérem Szabályzata (odaítélés feltételei, odaítélés ügyrendje) tartalmazza. Megtalálható a [www.foldtan.hu](http://www.foldtan.hu) portálon a kitüntetéseknél.

————————————————————————

**Pályázati felhívás a  
SEMSEY ANDOR IFJÚSÁGI EMLÉKÉREM  
elnyerésére**

Az Emlékérem fiatal, földtudománnyal foglalkozó szakembert, egy publikációban közreadott eredménye alapján jutalmaz.

A pályázatot az a tag nyújthat be, aki az odaítélés tárgyévének (rendes, Tisztújító Közgyűlés) december 31. napjáig nem tölti be 30. életévét. Női pályázók esetében a korhatár gyermekenként két évvel kitolódik.

Pályázni tudományos publikációval lehet. A pályázat akkor is elfogadható, ha a publikáció még nem jelent meg, de a kiadó igazolja elfogadását.

Társszerzős publikáció esetén kollektív pályázat is benyújtható.

**Benyújtási határidő: 2021. november 15.**

A publikáció egy nyomtatott példányát, és elektronikus verzióját a Társulat titkárságára kell eljuttatni november 15-ig, a pályázati adatlappal együtt, amely a Társulat honlapjáról letölthető.

A pályázat részletes feltételeit az Emlékérem Szabályzata (odaítélés feltételei, odaítélés ügyrendje) tartalmazza. Megtalálható a [www.foldtan.hu](http://www.foldtan.hu) portálon a kitüntetéseknél.

|  |
| --- |
| **FELHÍVÁS TÁRSULATI KITÜNTETŐ CÍMEK ADOMÁNYOZÁSÁRA** |

Felhívjuk a Tisztelt Tagtársak figyelmét, hogy a 2022. évi márciusi Közgyűlésen átadandó

**Lóczy Lajos Emlékplakett**

***kitüntetésre 2021. november 15.-ig*** várjuk indoklással ellátott, legalább fél oldalas előter­jesztéseiket az [mft@mft.t-online](mailto:mft@mft.t-online) e-mail címre. Az emlékplakett odaítélésének ügyrendje a társulat [honlapjáról](http://foldtan.hu/node/127) letölthető.

**Kertész Pál Emlékérem**

***kitüntetésre 2021. november 15.-ig*** várjuk indoklással ellátott, legalább fél oldalas előter­jesztéseiket az MFT titkársága (mft@mft.t-online.hu), illetve a Mérnökgeológiai és Környezetföldtani Szakosztály címére: [gorog.peter@gmail.com](mailto:gorog.peter@gmail.com). Az emlékérem odaítélésének ügyrendje a társulat [honlapjáról](http://foldtan.hu/node/124) letölthető.

|  |
| --- |
| **HÍREK** |

A Társulat **„Kőbe zárt világok”** sorozatcímmel tizenegy ismeretterjesztő rövidfilmet készíttetett, amelyek [elérhetők honlapunkról](https://foldtan.hu/hu/kisfilmek) is.

|  |  |
| --- | --- |
| [Földtudományok nem csak férfiaknak! - ENGIE](https://youtu.be/Vz9jwDU6DC4)  [Régi bányák új köntösben](https://youtu.be/6h5cmL3oo3I)  [A Kárpát-medence vulkánjai](https://youtu.be/OuDLxLX9wjs)  [Stabilizotópokkal a klímaváltozás nyomában](https://www.youtube.com/watch?v=6e6ZyzrCkxI)  [Fosszilis energiahordozók](https://www.youtube.com/watch?v=pLhnJnJqARw) | [Dinók a Bakonyban](https://www.youtube.com/watch?v=S1VXj44NLhI)  [Földtani veszélyforrások - tűzhányók](https://www.youtube.com/watch?v=JSAeldli0RM)  [Budapest barlangjai](https://www.youtube.com/watch?v=tNPutm-j-yU)  [A bányászat jövője](https://www.youtube.com/watch?v=dT6OaX1zYRU)  [Geotermia](https://www.youtube.com/watch?v=s3TJwKnh1t8&t=40s)  [Budapest felszín alatti vizei](https://www.youtube.com/watch?v=jHCt2wTI31U) |

|  |
| --- |
| **H2020 PROJEKTJEINK LEGÚJABB HÍREI** |

**ROBOMINERS**

**November 5-én (15.00-16.30 CEST) rendezik a ROBOMINERS project webinariumát, amely a kutatórobotok extrém környezeti körülmények közötti mozgásával és navigációjával foglalkozik**

Hogyan tud egy robot mozogni egy földalatti bányában, egy mesterséges csőben vagy egy láva alagútban? A szélsőséges környezetek egyedi kihívásokat jelentenek, és speciálisan testre szabott megoldásokat igényelnek. Ezen a webináriumon a robotok navigációjával és mozgásával kapcsolatos kihívásokat és megoldásokat tárgyalják a különböző nehézségű környezetekben (víz alatt, homokos és sáros terepen a föld alatt stb.).

További információk a project weboldalán: <https://bit.ly/3p6BbWa>

A projekt legfrissebb [híreit itt olvashatják.](https://robominers.eu/news/)

————————————————————————

**CROWDTHERMAL**

# Az EU által finanszírozott CROWDTHERMAL projekt küldetése, hogy az európai lakosságot képessé tegye arra, hogy alternatív finanszírozási rendszerek és társadalmi szerepvállalási eszközök segítségével közvetlenül részt vegyen a geotermikus projektek fejlesztésében.

# **A projekt legújabb közleményének címe: Experience geothermal up close thanks to CROWDTHERMAL**

A közlemény összefoglalja a projekt 2019. szeptemberi indulása óta végzett tanulmányok, felmérések eredményeit, amelyek a közösség által finanszírozott geotermikus projektek társadalmi, környezeti, pénzügyi és kockázati szempontjaival foglalkoznak.

**A közlemény itt érhető el:** <https://www.crowdthermalproject.eu/2021/09/06/xeqw-xyxxi5-muknep/>

A projekt **magyar** vonatkozásait [itt olvashatják.](https://www.crowdthermalproject.eu/news/)

————————————————————————

**REFLECT**

A REFLECT projekt november 4-én webináriumot szervez, amelynek címe: Efficiency in geothermal operations and virtual visit to Insheim. A webinárium házigazdája a REFLECT projektvezetője, Katrin Kieling lesz.

Részletek: [https://www.reflect-h2020.eu/2021/10/19/reflect-webinar-efficiency-in-geothermal-operations-and-virtual-visit-to-insheim](https://www.reflect-h2020.eu/2021/10/19/reflect-webinar-efficiency-in-geothermal-operations-and-virtual-visit-to-insheim/)/

#### Regisztráció: [**https://bit.ly/3AELkM3**](https://bit.ly/3AELkM3)

\*\*\*\*\*

A REFLECT projekt során elkészül az Európai Geotermikus Fluidum Atlasz, melynek béta változata 2022 januárjában lesz elérhető. bővebben: <https://www.reflect-h2020.eu/2021/07/14/the-european-geothermal-fluid-atlas-campaign/>

A projekt legfrissebb híreit [itt olvashatják](https://www.reflect-h2020.eu/news/).

————————————————————————

**ENGIE**

***Fotópályázat***

Az Európai Unió által támogatott projekt fotópályázatának címe: **#ENGIE4Geodiversity**.

A versenyben 13-18 éves diákok vehetnek részt. A pályaművek beküldési határideje 2022. április 15, az első három helyezett értékes díjban részesül. További részletek a következő címen találhatók: [https://www.engieproject.eu/2021/09/21/engie4geodiversity-photo-contest/.](https://www.engieproject.eu/2021/09/21/engie4geodiversity-photo-contest/)

Megjelent az ENGIE online magazinja, amelyre [itt lehet feliratkozni.](https://magazine.engieproject.eu/)

A projekt legfrissebb [híreit itt olvashatják.](https://www.engieproject.eu/news/)

**Magyarhoni Földtani Társulat Hírlevelét szerkesztette:   
Krivánné Horváth Ágnes**

**A megjelentetni kívánt anyagokat kérjük e-mailen, word formátumban küldjék el az alábbi címre:** [**mft@mft.t-online.hu**](mailto:mft@mft.t-online.hu)**. A küldött anyagokat minden esetben visszaigazoljuk!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**H-1255 Budapest, Pf. 61.**

**Tel/Fax: 201-9129, Mobil: 06 20 4948 449**

**Félfogadás: hétfő, szerda 8.00–17.30, péntek: bejelentkezés alapján.   
Az ettől eltérő időpontú érkezést kérjük, előre jelezzék!**